**HRVATSKI ZAVOD ZA ZDRAVSTVENO OSIGURANJE**

**DIREKCIJA**

**Margaretska 3**, **Zagreb**

na osnovi suglasnosti Ministarstva zdravstva od 12. travnja 2022. godine i odluke ravnatelja Hrvatskog zavoda za zdravstveno osiguranje o potrebi zasnivanja radnog odnosa od 13. lipnja 2022. godine, objavljuje

**J A V N I N A T J E Č A J**

**za prijam u radni odnos**

**REGIONALNI URED SPLIT u Splitu**

1. stručni savjetnik za pravne poslove (radno mjesto I. vrste), jedan izvršitelj
2. kontrolor za zdravstveno osiguranje (radno mjesto III. vrste), četiri izvršitelja
3. kontrolor za ekonomske poslove (radno mjesto III. vrste), jedan izvršitelj
4. kontrolor administrativnih poslova (radno mjesto III. vrste) dva izvršitelja,
5. kontrolor za dobrovoljno zdravstveno osiguranje (radno mjesto III. vrste), jedan izvršitelj
6. kontrolor obračuna računa zdravstvenih ustanova (radno mjesto III. vrste), jedan izvršitelj
7. kontrolor poslova pisarnice (radno mjesto III. vrste), jedan izvršitelj
8. spremač – čistačica (radno mjesto IV. vrste) jedan izvršitelj

**Ispostava Brač u Braču**

 9. kontrolor za zdravstveno osiguranje (radno mjesto III. vrste), jedan izvršitelj

**Stručni uvjeti za radno mjesto pod brojem 1.:**

- integrirani preddiplomski i diplomski sveučilišni studij prava ili specijalistički diplomski stručni

 studij javne uprave

- 1 godina radnog iskustva u struci

- državni stručni ispit

**Stručni uvjeti za radno mjesto pod brojem 2.,4.,5.,6. i 9.:**

- SSS upravne ili ekonomske struke ili SŠS-gimnazija

- 3 mjeseca radnog iskustva u struci

**Stručni uvjeti za radno mjesto pod brojem 3. :**

- SSS ekonomske ili upravne struke ili SŠS-gimnazija

- 3 mjeseca radnog iskustva u struci

- poznavanje jednog stranog jezika

**Stručni uvjeti za radno mjesto pod brojem 7.:**

- SSS upravne, ekonomske ili druge društvene struke ili SŠS-gimnazija

- 3 mjeseca radnog iskustva u struci

**Stručni uvjeti za radno mjesto pod brojem 8.:**

- osnovna škola

Radni odnos zasniva se na neodređeno i puno radno vrijeme uz poseban uvjet probnog rada.

Za sva radna mjesta osim pod rednim brojem 8. uvjet je poznavanje rada na računalu.

Za radno mjesto pod rednim brojem 1. može se javiti kandidat koji nema položen državni stručni ispit, uz obvezu da ga položi u roku od šest mjeseci od zasnivanja radnog odnosa.

Ponudu na javni natječaj imaju pravo dostaviti osobe oba spola.

U ponudi na javni natječaj potrebno je navesti radno mjesto na koje se ponuda odnosi i osobne podatke (ime i prezime, datum i mjesto rođenja, adresu stanovanja, broj telefona, e-adresu) te priložiti:

- životopis,

- dokaz o državljanstvu (domovnica, osobna iskaznica, putovnica ili vojna iskaznica)

- dokaz o ispunjavanju stručnih uvjeta odnosno dokaz o odgovarajućem stupnju obrazovanja

(za radno mjesto I. vrste – diploma, za radno mjesto III. vrste – svjedodžba srednje škole odnosno svjedodžba o državnoj maturi i za radno mjesto IV. vrste svjedodžba o završenoj osnovnoj školi)

 Kandidati koji su stručnu spremu stekli u inozemstvu trebaju priložiti i rješenje o nostrifikaciji

 odnosno priznavanju inozemne kvalifikacije iz kojega je vidljivo koji je to stupanj obrazovanja

 i razina obrazovanja i s kojim je stupnjem odnosno razinom obrazovanja to u Republici

 Hrvatskoj izjednačeno i

- elektronički zapis podataka Hrvatskog zavoda za mirovinsko osiguranje o radno-pravnom

 statusu.

Radnim iskustvom u struci podrazumijeva se radno iskustvo ostvareno u javnoj službi ili izvan javne službe na poslovima odgovarajuće struke i stupnja obrazovanja, uključujući i vrijeme stručnog osposobljavanja za rad bez zasnivanja radnog odnosa u odgovarajućoj struci i stupnju obrazovanja.

Kandidati koji ostvaruju pravo prednosti pri zapošljavanju prema posebnim propisima dužni su u prijavi na javni natječaj pozvati se na to pravo i priložiti svu propisanu dokumentaciju prema posebnom zakonu te imaju prednost u odnosu na ostale kandidate pod jednakim uvjetima.

Kandidat koji se poziva na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (Narodne novine br. 121/17, 98/19 i 84/21) uz prijavu na javni natječaj dužan je, osim dokaza o ispunjavanju traženih uvjeta, priložiti i dokaze o ostvarivanju prava prednosti pri zapošljavanju iz članka 103. rečenog Zakona, koji su navedeni na stranicama Ministarstva hrvatskih branitelja https://branitelji.gov.hr/zaposljavanje-843/843 .

Kandidat koji se poziva na pravo prednosti u skladu s člankom 9. Zakona o profesionalnoj rehabilitaciji i zapošljavanju osoba s invaliditetom (Narodne novine br. 157/13, 152/14, 39/18 i 32/20), uz prijavu na javni natječaj dužan je osim dokaza o ispunjavanju traženih uvjeta priložiti i dokaz o utvrđenom statusu osobe s invaliditetom.

Kandidat koji se poziva na pravo prednosti prilikom zapošljavanja u skladu s odredbom članka 48 f. Zakona o zaštiti vojnih i civilnih invalida rata (Narodne novine br. 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19) uz prijavu na javni natječaj dužan je osim dokaza o ispunjavanju traženih uvjeta, priložiti i rješenje odnosno potvrdu iz koje je vidljivo navedeno pravo.

Kandidat koji se poziva na pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata (Narodne novine br. 84/21) uz prijavu na javni natječaj dužan je, osim dokaza o ispunjavanju traženih uvjeta, priložiti i dokaze o ostvarivanju prava prednosti pri zapošljavanju iz članka 49. rečenog Zakona koji su navedeni na stranicama Ministarstva hrvatskih branitelja <https://branitelji.gov.hr/zaposljavanje-843/843>

Osobne podatke kandidata prikupljene podnošenjem Ponude za javni natječaj za prijam u radni odnos Hrvatski zavod za zdravstveno osiguranje će obrađivati u svrhu odabira kandidata na natječaju za prijam u radni odnos, a radi sklapanja ugovora o radu s odabranim kandidatima.

Prikupljeni podaci kandidata koji su pristupili ovom Javnom natječaju čuvat će se u roku od 5 godina od isteka godine u kojoj je postupak završen, sukladno općem aktu Hrvatskog zavoda za zdravstveno osiguranje o obradi i čuvanju arhivskog gradiva.

Hrvatski zavod za zdravstveno osiguranje će osobne podatke kandidata prikupljene ovim Javnim natječajem obrađivati isključivo u skladu s odredbama ovog Javnog natječaja, te ih neće prenositi drugim fizičkim ili pravnim osobama, osim u slučaju onih kandidata s kojima će sklopiti ugovor o radu, a čije je podatke po sklapanju ugovora o radu, sukladno pravnim obvezama koje kao poslodavac ima, dužan prenositi drugim tijelima javne vlasti u svrhu prijave na mirovinsko osiguranje, zdravstveno osiguranje i sl.

Podnošenjem Ponude za javni natječaj za prijam u radni odnos temeljem ovog Javnog natječaja podrazumijeva se da su kandidati upoznati sa svrhom i pravnim temeljem obrade njihovih osobnih podataka, a više o svojim pravima u vezi obrade osobnih podataka mogu pročitati u „Izjavi o privatnosti“ objavljenoj na službenoj web stranici Hrvatskog zavoda za zdravstveno osiguranje.

Dokumentacija se dostavlja u fotokopiji, a prije izbora, odnosno sklapanja ugovora o radu izabrani kandidat je obvezan predočiti originalnu dokumentaciju.

Nepotpune i nepravodobno podnesene ponude neće se razmatrati.

Kandidati koji ispunjavaju formalne uvjete natječaja bit će pozvani na testiranje (razgovor i/ili pisana provjera znanja i drugih sposobnosti kandidata).

O rezultatima izbora kandidati će biti obaviješteni putem internet stranice Hrvatskog zavoda za zdravstveno osiguranje.

Ponuda na javni natječaj dostavlja se neposredno ili poštom u roku od **osam** dana od dana objave javnog natječaja u "Narodnim novinama“.

Ponuda za radno mjesto u Regionalnom uredu Split i Ispostavi Brač dostavlja se na adresu: Hrvatski zavod za zdravstveno osiguranje, Regionalni ured Split, Obala Kneza Branimira 14-16, 21 000 Split.